**Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” projekta**
**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Sākoties gada siltajai sezonai, cilvēki, īpaši no ekonomiskajiem centriem, lai mazinātu spriedzi un uzlabotu psihoemocionālo stāvokli ģimenēs, tiecas doties pavadīt laiku ārtelpās. Lai nodrošinātu iespēju pavadīt laiku kvalitatīvi, epidemioloģiski droši un atbildīgi, ir nepieciešams veikt grozījumus Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai".Noteikumu projekts stāsies spēkā nākamajā dienā pēc tā publicēšanas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikuma projekts “Grozījumi Ministru kabinetu 2020.gada 9.jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai"” (turpmāk – projekts) sagatavots, ņemot vērā 2021. gada 29.aprīlī Saeimā steidzamības kārtībā pieņemto likumu “Grozījumi Covid-19 infekcijas izplatības pārvaldības likumā”, kas paredz papildināt pārejas noteikumus ar jaunu 21.punktu. Šis punkts nosaka, ka no 2021.gada 7.maija sabiedriskās ēdināšanas pakalpojuma sniedzējiem atļauts, ievērojot Ministru kabineta noteiktās epidemioloģiskās drošības prasības sabiedriskās ēdināšanas pakalpojumiem, sniegt sabiedriskās ēdināšanas pakalpojumus ārtelpās, kā arī, Covid-19 infekcijas izplatības pārvaldības likuma 6.4 panta otro daļu. Atkarībā no epidemioloģiskās situācijas Ministru kabinets var pieņemt lēmumu uz noteiktu laiku apturēt minēto pakalpojumu sniegšanu. Atbilstoši, 2021.gada 29.aprīļa Operatīvas vadības grupā pielemtajam, tika konceptuāli atbalstīts, ka Veselības ministrija un Ekonomikas ministrija sagatavos grozījumus, lai atļautu sabiedriskās ēdināšanas pakalpojumu sniegšanu ārtelpās, **ievērojot pastiprinātus epidemioloģiskās drošības pasākumus, ņemot vērā epidemioloģisko situāciju valstī**. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2021.gada 1.aprīļa sēdē (Prot.Nr.31 44.§ 2.punkts) tika lemts iekļaut sabiedriskās ēdināšanas pakalpojuma sniegšanas atļāvumu ārtelpās epidemioloģiskās drošības ierobežojumu pakāpenisku atcelšanas 2.solī. Iepriekšējās, tostarp, 2021.gada 13.aprīļa Operatīvās vadības grupas sanāksmē tika lemts, ka provizoriski minētais 2.solis varētu iestāties 2021.gada 28.aprīlī, sasniedzot 14 dienu kumulatīvo saslimstības rādītāju līdz 320 uz 100'000 iedzīvotājiem.2021. gada 29.aprīlī Saeima steidzamības kārtībā pieņema likumu “Grozījumi Covid-19 infekcijas izplatības pārvaldības likumā”, kas paredzēja papildināt pārejas noteikumus ar jaunu 21.punktu. Šis punkts nosaka, ka no 2021.gada 7.maija sabiedriskās ēdināšanas pakalpojuma sniedzējiem atļauts, ievērojot Ministru kabineta noteiktās epidemioloģiskās drošības prasības sabiedriskās ēdināšanas pakalpojumiem, sniegt sabiedriskās ēdināšanas pakalpojumus ārtelpās. Atkarībā no epidemioloģiskās situācijas Ministru kabinets var pieņemt lēmumu uz noteiktu laiku apturēt minēto pakalpojumu sniegšanuSabiedriskās ēdināšanas vietās atļauts ēdienu izsniegt tikai līdzņemšanai, kas, īpaši sākoties gada siltajai sezonai, novedis pie cilvēku nekontrolētas drūzmēšanās un līdzpaņemtās maltītes notiesāšanas uz ietvēm, parkos uz soliņiem, koridoros, auto stāvvietās, pie vai uz dažādām industriālās vides virsmām, tādējādi, būtiski paaugstinot epidemioloģiskās drošības riskus un izslēdzot pamata higiēnas normu ievērošanas iespējas. Ēdienu izsniegšana līdzņemšanai radījusi arī būtisku plastmasas atkritumu apjoma palielināšanos un piesārņojumu, tostarp dabas takās un parkos. Kā arī, ēdienu izsniegšana līdzņemšanai vienreiz lietojamos traukos ievērojami palielina jau tā Covid-19 krīzes smagi skarto uzņēmumu izdevumus.Uzsverams, ka ēdināšanas nozare ir apzinīgi un ar izpratni ievērojusi visus līdz šim spēkā esošos ierobežojumus, tādēļ ir pamats uzticēties, ka arī turpmāk, atvieglojot ierobežojumus uz šo nozari ierobežojumi tiks ievēroti ar izpratni un atbildības sajūtu, ņemot vērā visus epidemioloģiskās drošības pasākumus.Papildus, izprotot, ka minētais kumulatīvais saslimstības rādītājs nav sasniegts, taču ir sākusies gada siltā sezona, kad iedzīvotāji, īpaši no valsts ekonomiskajiem centriem, dodas pavadīt laiku ārtelpās, pie dabas, veltot laiku fiziskām aktivitātēm un kvalitatīvai atpūtai ģimenes lokā, nepieciešams nodrošināt epidemioloģiski drošas, atbildīgas un fizisko un emocionālo veselību veicinošas atpūtas iespējas.Projekts paredz 20.panta precizēšanu, paredzot 20.1pantā minēto pakalpojumu sniedzēju izņēmumu. Tas ir, papildus ēdiena izsniegšanai līdzņemšanai, sabiedriskās ēdināšanas pakalpojumu atļauts sniegt visiem pakalpojumu sniedzējiem ārtelpās 20.1pantā noteiktajā kārtībā. Sabiedriskās ēdināšanas pakalpojumu nav atļauts sniegt iekštelpās.Ņemot vērā epidemioloģisko situāciju valstī, projekta 20.1pants paredz stingrākas epidemioloģiskās drošības prasības, tas ir, atļaujot sabiedriskās ēdināšanas pakalpojuma sniegšanu ārtelpās (līdz 4 pilngadīgām personām pie viena galdiņa, neskaitot nepilngadīgus bērnus, no ne vairāk kā divām mājsaimniecībām, bet ne vairāk kā kopā 10 personas; nodrošinot vismaz 2 metru attālumu starp pie dažādiem galdiņiem sēdošām personām, ja starp galdiņiem nav izveidota norobežojoša siena; tiek ieviests drošas ēdināšanas protokols; tiek izvietota informāciju par maksimālo viesu skaitu, tostarp uz galdiņiem; tiek lietoti sejas un deguna aizsegi, izņemot laika posmu, kad personas atrodas pie galdiņa).Papildus, sabiedriskās ēdināšanas pakalpojuma sniedzēji nozīmē atbildīgo personu, kas organizē un uzrauga epidemioloģiskās drošības pasākumu īstenošanu sabiedriskās ēdināšanas pakalpojuma vietā. Šī persona atrodas sabiedriskās ēdināšanas pakalpojuma sniegšanas vietā tā darbības laikā; pēc uzraudzības un kontroles iestādes amatpersonas pieprasījuma sniedz nepieciešamo informāciju par epidemioloģiskās drošības pasākumu īstenošanu sabiedriskās ēdināšanas pakalpojuma vietā; objektīvi pārbaudāmā veidā identificē un norāda kontroles laikā sabiedriskās ēdināšanas pakalpojum sniegšanas vietā esošo apmeklētāju skaitu. Apmeklētājiem redzamās vietās (vismaz pie ieejas un kases, un uz galdiņiem) ir izvietota skaidri salasāma publiski pieejama informācija, tai skaitā svešvalodā, par maksimāli pieļaujamo personu skaitu, kas vienlaikus var atrasties pakalpojuma sniegšanas vietā, par epidemioloģiskās drošības atbildīgo personu, kā arī pašvaldības policijas kontaktinformācija.Sabiedriskās ēdināšanas vietas darbu uzsāk ne agrāk kā plkst. 6.00 un beidz ne vēlāk kā plkst. 21.00. Pārējā laikā ēdienu drīkst izsniegt tikai līdzņemšanai. Ņemot vērā šī brīža Covid-19 izplatības līmeni valstī, darba laika ierobežojums līdz 21:00 noteikts ar mērķi ierobežot pārāk ilgu socializēšanos un iespējamu alkoholisko dzērienu lietošanu, tādējādi radot riskus iespējamai epidemioloģisko noteikumu nepilnīgai ievērošanai. Sabiedriskās ēdināšanas pakalpojuma sniegšana atļauta ārtelpās, tostarp, terasēs. Atbilstoši 2015.gada 30.jūnija Ministru kabineta noteikumu Nr.340 “Noteikumi par Latvijas būvnormatīvu LBN 211-15 "Dzīvojamās ēkas"” 2.23 apakšpunktam: *terase – norobežots vaļējs vai segts laukums, kas izvietots uz zemes kā ēkas piebūve vai virs ēkas vai tās daļas*. Ēdināšanas pakalpojumu atļauts sniegt ārtelpās un terasēs, nodrošinot ne vairāk kā nojumi un līdz 50% slēgtu sienu laukumu. Nav atļauts pakalpojumu sniegt slēgta tipa paviljonos, teltīs u.c. Norobežojošās sienas starp apmeklētājiem novērš gaisa tiešu plūsmu starp stāvošiem vai sēdošiem apmeklētājiem (atkarībā no galdu veida), samazinot un novēršot vīrusa izplatības iespējas. Norobežojošās sienas var tikt veidotas no dažādiem materiāliem, tostarp, stikla u.c. Norobežojošajām sienām ir jābūt tīrāmām un dezinficējamām vismaz vienu reizi dienā, kā arī drošām apmeklētājiem.Papildus, nodrošināmas šo noteikumu 5. un 5.1 punktā minētās prasības. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz fiziskām personām, sabiedrisko ēdināšanas pakalpojuma sniedzējiem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Ekonomikas ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

**Ekonomikas ministrs J.Vitenbergs**

Dace Butāne, 67013009

Dace.Butane@em.gov.lv